stanford-oval/wikipedia huggingface dataset:
שנות ה-90 של המאה ה-11
אירועים בולטים בעולם > מלחמה ופוליטיקה > אירועים פוליטיים משמעותיים

27 בנובמבר 1095 – האפיפיור אורבנוס השני קורא לגאולת כנסיית הקבר ולהגן על הנצרות המזרחית בוועידת קלרמון, נאומו מצית את מסע הצלב הראשון
1095 – לוגרוניו מצורפת לממלכת קסטיליה וניתנת לה מגילה המעניקה לתושביה זכות לשלטון עצמי
1097 – אדגר, מלך סקוטלנד הביס את דונלד ואת אדמונד והפך למלך סקוטלנד (עד פטירתו ב-1107)
1098 – הקמת המנזר הראשון של נזירים ציסטרציאנים.
1098 – הקמת רוזנות אדסה ונסיכות אנטיוכיה בשטחים שבשליטת הצלבנים.
1099 – הקמת ממלכת ירושלים.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
1092 – המדען הסיני סו סונג פרסם את מפת הכוכבים הראשונה המוכרת בהיסטוריה בדפוס.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

צלבנים במסע הצלב הראשון.
15 ביולי – חיילים נוצרים מסיימים את כיבוש העיר ירושלים כולל כיבוש כנסיית הקבר הקדוש לאחר מצור ממושך וטובחים בתושבים היהודים והמוסלמים
מפת כוכבים מעשה ידי האסטרונום הסיני סו סונג מ-1092.
חזקת מטלטלין

חזקת מטלטלין היא חזקה המעניקה חזקת ממון לכל אדם שאוחז או לבוש בחפץ או בבגד כל שהוא באופן של בעלות
חזקת מטלטלין (מוזכרת לרוב כחזקה כל מה שתחת יד אדם שלו הוא) היא חזקה בהלכה היהודית, שמשמעותה היא שבאופן רגיל, כל מה שאדם אוחז שייך לו, כל זמן שלא יוכח אחרת.
לחזקה זו מספר שמות והיא מבוטאת במקומות רבים בתלמוד בשמות שונים, "חזקה כל שתחת יד אדם הרי הוא שלו" שהיא עצם החזקה, שם אחר הוא "אחזוקי אינשי בגנבי לא מחזקינן" היא למעשה הסיבה והמקור של החזקה, האומרת אדם רגיל אינו בחזקת גזלן ואין לחשוד בו בכך וכאשר אדם אוחז חפץ עלינו להניח שהוא רכושו, וביטוי שלישי בנושא הוא "אנן סהדי דמאי דתפיס האי דידיה היא", כלומר העובדה ששמה שאדם תופס הוא שלו, ברורה עד שאנו עצמנו נחשבים עדים על הדבר.
האחרונים נחלקו, האם חזקה זו היא דין בירור המעשה כפשוטו, ואומנם אם המצב יהיה "תרתי דסתרי" לא נאמר כן, לדוגמה מקרה ששנים הפקידו מעות אצל אדם שלישי, אחד הפקיד מנה ואחד הפקיד שני מנים ושתיהם טוענים שהם הפקידו שנים, והנפקד אינו זוכר, שיש ראשונים שסוברים (וכן דעת תוספות) שנחשב ששניהם מחזיקים בחפץ, אבל א"א לומר שלכל אחד יהיה חצי מהמנה שנחלקים עליו כי זה ברור אינו המקרה, ואפילו שהחזקה אומרת שלכל אחד יש חצי
אומנם יש אחרונים שסוברים (וכך דעת הרב אלחנן וסרמן הי"ד) שאינו בירור המעשה סתם אלא הוא כמו חזקה באיסורים שהוא דבר תורה שאומרים שכך הדין אפילו שזה סותר, ואפילו שאין לזה מקור מפורש מהתורה, מכל מקום טען ר' אלחנן שיש פה דין ש"לא שבקת חיים לכל בריה" וכתוב "דרכיה דרכי נועם וכל נתיבותיה שלום"
דין תפוס

כשיש ספק אובייקטיבי וברור לגבי בעלות החפץ למשל המחליף פרה בחמור והמליטה ולא ידוע אם לפני המכירה או לאחר המכירה, הדין הוא שהחפץ נשאר אצל מי שכרגע תפוס בחפץ, במקרה של המחליף פרה בחמור הוולד נשאר היכן שנולד.
שניים אוחזין בטלית

הראשונים נחלקו מה תאמר חזקה זו כאשר מדובר בשני אנשים האוחזים חפץ אחד, כמו במקרה שבו שניים אוחזים בטלית אחת וכל אחד מהשניים אומר שהטלית שייכת לו ורק לו, מכיוון שהוא מצאה או לחלופין קנה אותה מאורג הבגד. במקרה כזה המשנה פוסקת כי עליהם לחלוק ביניהם את הטלית, וזאת על ידי חלוקת דמיה במקרה ולא ניתן לחלוק את הטלית עצמה כיוון שהיא תפסד. האחרונים התלבטו בנוגע לסוגיה זו גם כן, ומצאו כי החזקה "כל מה שתחת יד אדם שלו" של האחד סותרת את החזקה של השני.
לפי שיטת התוספות, במקרה כזה יש לנו להניח ששתי החזקות לא סותרות זו את זו, אלא הטלית שייכת אכן לשניהם, והם טועים (ואינם משקרים בכוונה). ”דאוחזין שאני דחשיב כאילו כל אחד יש לו בה בוודאי החצי, דאנן סהדי דמאי דתפיס האי דידיה הוא.”
ישנה גם פרשנות האומרת כי במקרה כזה יש לכל אחד חזקה האומרת שרק חצי הטלית היא שלו, שכן במקרה ששנים אוחזים בחפץ, יש לכל אחד תפיסה רק במחצית מהחפץ. שכן לפי רבי חייא, כאשר אדם תובע מחברו ממון והלה מכחיש חוב זה, וישנם עדים המעידים כי מחצית מהכסף - לפחות - אכן שייך לתובע, במקרה כזה חייב הנתבע להשבע. הגמרא מוכיחה זאת מהמשנה המוזכרת, האומרת כי שנים אוחזין בטלית, זה אומר כולה שלי וזה אומר כולה שלי זה ישבע שאין לו בה פחות מחציה וזה ישבע שאין לו בה פחות מחציה ויחלוקו. לפי פרשנותו של רבי חייא, כל אחד מהם תובע את חברו על כל הטלית, שהרי הוא אומר "כולה שלי", ולכן על השני להשבע, שכן "אנן סהדי דמאי תפיס האי דידיה היא", כלומר החזקה מחשיבה את המחצית שכל אחד מהם תופס - כאילו היא שלו בבירור, ובכך מחזקת מחצית מטענת התובע.
הערות שוליים

↑  בעלי התוספות, תוספות בתלמוד בבלי מסכת בבא מציעא דף ב עמוד א
↑  הרב אלחנן וסרמן, קובץ שיעורים על בבא בתרא, עמ' אות קנ"ג
↑  תלמוד בבלי, מסכת בבא מציעא, דף ב', עמוד א'
↑  שם ד"ה ויחלוקו.
↑  תלמוד בבלי, מסכת בבא מציעא, דף ג', עמוד א'
זכריה הנביא

ערך זה עוסק בזכריה בן ברכיה הנביא, שלו מוקדש ספר בתרי עשר. אם התכוונתם לזכריה בן יהוידע, ראו .
| --- | --- |

דמותו של זכריה הנביא מכרוניקה מהמאה ה-4
 לידה:  המאה ה־6 לפנה״ס 
 פטירה:  450 לפנה״ס? 
 עיסוק:  נביא 
 
זְכַרְיָה בֶּן-בֶּרֶכְיָה בֶּן-עִדּוֹ הַנָּבִיא, הוא דמות מקראית, נביא אשר חי בימי שיבת ציון, ופעל לעידוד שבי הגולה ובניית בית המקדש השני. ספרו, האחד עשר בתרי עשר, עשוי משני חלקים השונים זה מזה באופיים עד כדי כך, שמרבית החוקרים רואים בהם מעשה ידי שני נביאים שונים, כאשר חלקו השני של הספר שייך לנביא אלמוני מתקופה לא ברורה.
בחלק הראשון בולטים חזיונותיו של זכריה, ובחלק השני ישנם שני משאות נבואיים, העוסקים בעיקר באחרית הימים.
פרטים אישיים

על זכריה הנביא ידועים מעט מאוד פרטים. מן התנ"ך עצמו אפשר לשאוב פרטים בודדים בלבד; בין שורותיו אפשר לקרוא מעט יותר. מסורות חז"ל מספקות מידע רב יחסית. על פי עדותו, החל לנבא בשנה השנייה לדריווש מלך פרס (520 לפני הספירה).
זכריה מוזכר בשני ספרים במקרא. בספרו הוא נזכר ארבע פעמים ובספר עזרא פעמיים נוספות.
הגמרא מזהה את זכריהו בן יברכיהו, המוזכר בישעיהו, ח', ב', עם הנביא זכריה בן ברכיה.
על נבואותיו

בפרק יד, פס' ה, נאמר: "וְנַסְתֶּם גֵּיא הָרַי כִּי יַגִּיעַ גֵּי הָרִים אֶל אָצַל וְנַסְתֶּם כַּאֲשֶׁר נַסְתֶּם מִפְּנֵי הָרַעַשׁ בִּימֵי עֻזִּיָּה מֶלֶךְ יְהוּדָה וּבָא ה' אֱלֹהַי כָּל קְדֹשִׁים עִמָּךְ". הרעש המדובר, מעיד על רעידת האדמה, שהתרחשה בארץ ישראל במאה ה-8 לפנה"ס ומופיעה גם בספר עמוס. בעבר, נחשפו עדויות לכך, במספר מוקדים ברחבי ישראל, אך ב-2021, סבורים החוקרים לראשונה, שהצליחו לזהות שרידי חורבן, המעידים על כך, שרעידת האדמה פגעה גם בירושלים - בירת ממלכת יהודה באותם ימים.
תפקידו כנביא ובר סמכא

בספרו, לבד מתפקידו כנביא, הוא מופיע כאדם, אליו פנו אנשי הגולה כדי לשאול שאלה דתית-מעשית (האם יש לצום בצומות הקבועים על חורבן בית המקדש למרות השיבה לארץ). מכאן מומחשת סמכותו בעיני העם, אם כי אפשר לפרש קטע זה, כך שהשאלה לא הייתה מופנית דווקא אליו, אלא באופן כללי "אֶל-הַכֹּהֲנִים אֲשֶׁר לְבֵית-ה' צְבָאוֹת וְאֶל-הַנְּבִיאִים".
בספר עזרא, מופיע זכריה כנביא, אשר יחד עם חגי, עודד את העם לבנות את בית המקדש: "וְשָׂבֵי יְהוּדָיֵא בָּנַיִן וּמַצְלְחִין, בִּנְבוּאַת חַגַּי נְבִיָּאה וּזְכַרְיָה בַּר-עִדּוֹא" (ספר עזרא, פרק ו', פסוק י"ד; תרגום מארמית: "וזקני היהודים בונים ומצליחים, בנבואת חגי הנביא וזכריה בן עדוא").
בעוד בפתיחה לספרו מוצג זכריה כ"זְכַרְיָה בֶּן-בֶּרֶכְיָה בֶּן-עִדּוֹ", בעזרא הוא נקרא "זְכַרְיָה בַּר-עִדּוֹא". אפשר ליישב את הסתירה המדומה על ידי ההשערה, שעדו היה אדם חשוב, ועל כן נזכר רק הוא בעזרא. תופעה זו שכיחה במקרא (למשל, בנוגע למלך יהוא).
ייתכן שהוא נזכר גם בספר נוסף, שלישי: בספר נחמיה, פרק י"ב, פסוק ט"ז נזכר, בתוך משפחות הכהנים, "לְעִדּוֹא (כתיב: לעדיא) זְכַרְיָה", ויש מניחים כי מדובר בזכריה הנביא. אם אמנם כן, היה זכריה הנביא כהן.
זכריה על פי חז"ל

חז"ל אמרו על זכריה כי היה נביא בן נביא.
זכריה, כמעט שאינו מופיע לבדו. במרבית הציטוטים מופיעים חגי, זכריה ומלאכי יחדיו, כאחרוני הנביאים ובעלי הסמכות הנבואית הבכירה.
על פי חז"ל, לאחר מותם של חגי, זכריה ומלאכי פסקה הנבואה:
כאחד מאחרוני הנביאים, זכה זכריה להיות, על פי מסורת חז"ל, חלק חשוב משלשלת החכמים המעבירים את התורה מדור לדור:
"...ועזרא ובית דינו קבלו מברוך בן נריה ובית דינו, בית דינו של עזרא הן הנקראין אנשי הכנסת הגדולה והם: חגי זכריה ומלאכי (...) והרבה חכמים" (רמב"ם, הקדמה למשנה תורה).
זכריה על פי חז"ל > עדויות התלמוד על תקנות הלכתיות שתיקן

בין השאר, מסופר בתלמוד על מספר תקנות הלכתיות שתיקן זכריה (כל ההפניות בהמשך הן לתלמוד הבבלי):
"אמר רבי אליעזר: זקנים הראשונים, מקצתן היו אומרים: 'חצי קב עצמות וחצי לוג דם לכל רובע עצמות ורביעית דם לא לכל' ומקצתן היו אומרים: 'אף רובע עצמות ורביעית דם'... אמר רבי יעקב בר אידי: 'מפי שמועה אמרו - מפי חגי, זכריה ומלאכי'" (מסכת נזיר, דף נ"ג, עמוד א').
* "תניא אמר רבי: 'אלמלא דבריהן דברי תורה ודברי בריבי קבלה אנן דברי בריבי שומעין וכל שכן שדבריהם דברי קבלה ודברי בריבי דברי תורה'. והאמר מר אין הכרעה שלישית מכרעת? אמר ר' יוחנן: 'מפי שמועה אמרה, מפי חגי זכריה ומלאכי'" (מסכת חולין, דף קל"ז).
*"אמר רבה בר בר חנה אמר רבי יוחנן: 'שלשה נביאים עלו עמהם מן הגולה: אחד שהעיד להם על המזבח, ואחד שהעיד להם על מקום המזבח, ואחד שהעיד להם שמקריבין אף על פי שאין בית'. במתניתא תנא: רבי אליעזר בן יעקב אומר: 'שלשה נביאים עלו עמהן מן הגולה: אחד שהעיד להם על המזבח ועל מקום המזבח, ואחד שהעיד להם שמקריבין אף על פי שאין בית, ואחד שהעיד להם על התורה שתכתב אשורית" (מסכת זבחים, דף ס"ב, עמוד א').
זכריה על פי חז"ל > תרגומים המיוחסים לזכריה

תרגום של הנביאים לארמית: - "תרגום של נביאים יונתן בן עוזיאל אמרו מפי חגי זכריה ומלאכי" (מסכת מגילה, דף ג', עמוד א').
בתרגום השבעים מיוחסים לזכריה ולחגי כמה מאחרוני מזמורי התהלים (קמ"ו-קמ"ח)[דרוש מקור].
זכריה על פי חז"ל > דברי חז"ל על נבואותיו

נבואות זכריה ניחמו את התנאים לאחר כישלון המרד הגדול וחורבן בית המקדש השני:
לקריאה נוספת

פרשנות מסורתית על זכריה, בתוך מקראות גדולות.
בנימין אופנהיימר, חזונות זכריה, החברה לחקר המקרא בישראל, תשכ"א.
מרדכי זר כבוד, פירוש דעת מקרא על זכריה (בתוך: תרי עשר II), מוסד הרב קוק, תשל"ז.
יחזקאל קויפמן, תולדות האמונה הישראלית, כרך רביעי ספר ראשון עמ' 226 - 274; כרך שלישי ספר שני, עמ' 321 - 334.
משה צבי סגל, "זכריה ט-יד", תרביץ ניסן-תמוז תרצ"ו.
ניסן אררט, "לשאלת אחדותו של ספר זכריה", בית מקרא מ' (קמ"ב), תשנ"ה, עמ' 267–275.
הערות שוליים

↑  נקרא גם: זְכַרְיָה בֶּן-בֶּרֶכְיָהוּ בֶּן-עִדּוֹא, זְכַרְיָה בַר-עִדּוֹא (בחלק הארמי של ספר עזרא) או זְכַרְיָה סתם.
↑  ספר זכריה, פרק א', פסוק א'
↑  תלמוד בבלי, מסכת מכות, דף כ"ד, עמוד ב'.
↑  נמצאו עדויות בירושלים לרעידת אדמה מלפני 2,800 שנה, המוזכרת בתנ"ך, באתר ynet, 4 באוגוסט 2021
↑  ספר זכריה, פרק ז', פסוק ג'
↑  ספר מלכים א', פרק י"ט, פסוק ט"ז; ספר מלכים ב', פרק ט', פסוק ב'
↑  ויקרא רבה, פרשה ו'.
| --- | --- |
בקרת זהויות :  NLI: 987007499242905171  BNE: XX1505646  GND: 118642103  ISNI: 0000 0000 3677 9475  LCCN: n2006008808  SUDOC: 169786900  TDVİA: zekeriyya  VcBA: 495/128149  VIAF: 70811276   WorldCat (עם VIAF): 70811276
חגורת התנ"ך

סימון של האזור הנחשב ל"חגורת התנ"ך".
חלוקה של מדינות ארצות הברית לפי דת שלטת (לחצו להגדלה). בוורוד ואדום: ריכוז של הבפטיזם.
חגורת התנ"ך (באנגלית: Bible Belt; "חגורת הביבליה") הוא כינוי לאזור בדרום ארצות הברית המאופיין בשמרנות חברתית ובשייכות לנצרות פרוטסטנטית-אוונגליסטית ומהווה חלק משמעותי מהחברה והתרבות. מספרם באוכלוסייה של המשתייכים ומשתתפים בחיי הכנסייה הנוצרית באזור זה הוא גבוה במיוחד.
לחגורת התנ"ך משתייכים אזורים מדרום ארצות הברית ומדרום מזרח ארצות הברית. בתקופת שלוש עשרה המושבות (1607–1776) הייתה דרום ארצות הברית מעוז הכנסייה האנגליקנית. התפשטותם של זרמים אחרים של הנצרות באזור היותה מהפך והתרחשה במהלך המאה ה-19. בתקופה זו, שכללה גם את הההתעוררות הדתית השנייה המדינות באזור חוו גידול משמעותי בפעילותן של קבוצות אבנגליסטיות, שהשתייכו למה שכונה התחייה הנוצרית (Christian revival). רוב הזרמים האלו היו מזוהים עם הבפטיזם, המתודיסטים והפרזביטראנים,.
השימוש הראשון במונח "חגורת התנ"ך" נעשה על ידי העיתונאי ה. ל. מנקן בכתבה שפורסמה בשנת 1924 בשיקגו טריביון.
בהמשך החל להעשות שימוש במונח לתיאור אזורים בעלי מאפיינים דומים גם במדינות אחרות, בהן הולנד, קנדה, אוסטרליה, שוודיה, פינלנד, סין והודו.
גאוגרפיה

במקור התייחס המונח "חגורת התנ"ך" לדרום המערב התיכון, אך כיום נעשה בו שימוש בעיקר ביחס לדרום ארצות הברית. מחקר שפורסם בשנת 1961 על ידי וילבור זיילינקסקי (Wilbur Zielinkski) תיאר את האזור כזה שהבפטיזם מהווה את הזרם השולט. אזור זה כולל כאמור את רוב דרום ארצות הברית: ממרבית שטחיהן של טקסס ואוקלהומה בדרום-מערב, דרך המדינות שמדרום לנהר אוהיו, ועד לווירג'יניה ווירג'יניה המערבית, חלקה הדרומי של וירג'יניה  וחלקים ממרילנד. בנוסף, בחגורת התנ"ך נמצאים חלקים ממיזורי, אילינוי, אינדיאנה ואוהיו.
סטיבן ו' טווידי בחן במאמרו משנת 1978 את ההשתייכות לחגורת התנ"ך על-פי הרגלי צפייה בתוכניות דת בטלוויזיה. הוא חילק את חגורת התנ"ך לשניים. חלק אחד מזרחי שנמתח ממרכז פלורידה דרך אלבמה, טנסי, קנטקי, ג'ורג'יה, וירג'יניה, קרוליינה הצפונית וקרוליינה הדרומית. החלק השני הוא מערבי ומתחיל במרכז טקסס ובו מרוכזות ארקנסו, לואיזיאנה, אוקלהומה, מיזורי, קנזס ומיסיסיפי.
עם זאת ישנן ערים שלמרות ההשתייכות הגאוגרפית שלהן, אינן נחשבות מבחינה תרבותית וחברתית לחלק מחגורת התנ"ך וזאת בשל גידול באוכלוסיות כגון יהודים, להט"בים ואוכלוסיות לא-דתיות. עם ערים אלו נמנות יוסטון, אוסטין, סנט לואיס, ניו אורלינס, אטלנטה, אשוויל ואזור דרום פלורידה.
לקריאה נוספת

Randall Balmer; Encyclopedia of Evangelicalism Baylor University Press, 2004
Denman, Stan. "Political Playing for the Soul of the American South: Theater and the Maintenance of Cultural Hegemony in the American Bible Belt" Southern Quarterly (2004) v. 42, Spring, 64-72.
Heatwole, Charles A.  "The Bible Belt; a problem of regional definition" Journal of Geography (1978) 77; 50-5
Christine Leigh Heyrman, Southern Cross: The Beginnings of the Bible Belt (Knopf, 1997)
Samuel S. Hill, Charles H. Lippy, and Charles Reagan Wilson, eds. Encyclopedia Of Religion In The South (2005)
George M. Marsden, Fundamentalism and American Culture: The Shaping of Twentieth-Century Evangelicalism, 1870-1925 (1980).
Chris C. Park; Sacred Worlds: An Introduction to Geography and Religion Routledge, 1994
Tweedie, S.W. (1978) Viewing the Bible Belt. Journal of Popular Culture 11; 865-76
הערות שוליים

↑  Fred R. Shapiro (ed.). Yale Book of Quotations. Yale University Press (2006). ISBN 978-0-300-10798-2.
↑  Tweedie, S.W. (1978) Viewing the Bible Belt. Journal of Popular Culture 11; 865-76
בת ים צ'יפס

בת ים צ'יפס הוא מועדון הוקי קרח ישראלי שנוסד ב-1988, קבוצת המועדון משחקת בליגת ההוקי קרח הישראלית וזכתה באליפות ישראל לראשונה בעונת 1994/95.
קבוצת המועדון משחקת במדים בצבעים כחול, לבן ושחור. בעונת 2015/16 זכתה קבוצת המועדון באליפות ישראל, 21 שנים לאחר הזכייה הראשונה. בעונת 2017–2018, לאחר שמועדון הוקי בת ים סיימה ראשונה בטבלת הליגה הסדירה, השלימה מועדון הוקי בת ים זכייה נוספת לאחר ניצחון בגמר 2:5 מול קבוצת CIHS מטולה, במרכז קנדה . ב-2024 זכתה הקבוצה באליפות נוספת.
סטטיסטיקה

מקרא: מש' = משחקים, נצ' = ניצחונות, נצה' = ניצחונות בהארכה, הפ' = הפסדים,
 הפה' = הפסדים בהארכה, נק' = נקודות, שעז' = שערי זכות, שעח' = שערי חובה.
סטטיסטיקה > ליגת ההוקי קרח הישראלית

| עונה | ליגה | מש' | נצ' | נצה' | הפה' | הפ' | נק' | שעז' | שעח' | מיקום | תארים |
| --- | --- | --- | --- | --- | --- | --- | --- | --- | --- | --- | --- |
| 2011/12 | ליגת העל | 15 | 11 | 1 | 0 | 3 | 35 | 69 | 31 | 2 | הפסידה בגמר 2:1 בפנדלים למכבי צעירי מטולה |
| 2012/13 | ליגת העל | 6 | 1 | 0 | 0 | 5 | 3 | 14 | 33 | 6 |  |
| 2013/14 | ליגת העל | 12 | 7 | 1 | 1 | 3 | 24 | 62 | 48 | 5 |  |
| 2014/15 | ליגת העל | 16 | 7 | 0 | 1 | 8 | 22 | 55 | 55 | 8 |  |
| 2015/16 | ליגת העל | 12 | 9 | 0 | 0 | 3 | 27 | 93 | 32 | 1 | אליפות ישראל (ניצחון בגמר 6:3 נגד מונפורט מעלות) |
סטטיסטיקה > בינלאומי

| עונה | תחרות | מש' | נצ' | נצה' | הפ' | הפה' | נק' | שעז' | שעח' | מיקום | תארים |
| --- | --- | --- | --- | --- | --- | --- | --- | --- | --- | --- | --- |
| 2010/11 | הגביע הקונטיננטלי | 2 | 0 | 0 | 2 | 0 | 0 | 3 | 23 | 3 |  |
הערות שוליים

↑  כ-300 מושבים, השאר בעמידה.
| ליגת ההוקי קרח הישראלית (INHL) • 2023/2024 |
| --- | --- | --- |
| חטיבה I (ליגת העל) | כפר סבא קינגס • בת ים צ'יפס • מטולה נורת' סטארז • ראשון דווילס • תל אביב אדמירלס • רעננה שארקס • ישראל U20 |  |
| חטיבה II (ליגה לאומית) | ג'רוזלם ברס • תנובות ותיקים • תנובות לייטנינג • פתח תקווה וינגס • נס ציונה דרגונז • באר שבע • תנובות נייטס • מטולה ליונס • ישראל U18 |  |
| חטיבה III (ליגת מאסטרס) | לגיון ראשון • נתניה פרוגס • תנובות נייטס (מאסטרס) • מטולה ליונס (מאסטרס) • תנובות האמרס • תנובות לייטנינג (מאסטרס) • רעננה שארקס (מאסטרס) |  |
| קבוצות עבר | הוקס חיפה • כפר סבא הורסס • מונפורט מעלות |  |
ערך זה הוא קצרמרבנושא הוקי קרח. אתם מוזמנים לתרום לוויקיפדיה ו.
שריל קרואו

| --- | --- |

שריל קרואו בהופעה, 2007
 לידה:  11 בפברואר 1962 (בת 62) מיזורי, ארצות הברית
 שם לידה:  Sheryl Suzanne Crow 
 מוקד פעילות:  לוס אנג'לס 
 תקופת הפעילות:  מ-1993
 מקום לימודים:  אוניברסיטת מיזורי, University of Missouri School of Music 
 סוגה:  רוק, קאנטרי 
 סוג קול:  מצו-סופרן 
 שפה מועדפת:  אנגלית 
 כלי נגינה:  אקורדיון, פסנתר, גיטרה, גיטרה בס 
 חברת תקליטים:  A&M רקורדס 
 פרסים והוקרה:  פרס גראמי לתגלית השנה (1995)  היכל התהילה של הרוק אנד רול (2023) 
 http://www.sherylcrow.com
 פרופיל ב-IMDb
 
שריל קרואו (באנגלית: Sheryl Crow; נולדה ב-11 בפברואר 1962), היא יוצרת וזמרת רוק אמריקאית.
קרואו, שהייתה זמרת ליווי בתחילת דרכה, פרצה לתודעה בשנת 1993 בזכות אלבומה הראשון "Tuesday Night Music Club" (שנקרא כך על שם "מועדון" שהקימה עם מספר נגנים שניגנו יחד מדי יום שלישי). סגנונה המוזיקלי של קרואו הוא רוק עם השפעה של בלוז וקאנטרי. שיריה עוסקים בנושאים קשים וטעונים, לצד מלודיות עליזות ומקצבי מוזיקת-חוף קלילה.
עד כה הוציאה קרואו שישה אלבומי סולו, שהקנו לה מעמד של זמרת וכותבת שירים מוערכת. קרואו נחשבת לאחת הזמרות המובילות בתחום הרוק ושיריה אף בוצעו על ידי זמרות בעלות מעמד מבוסס כבט מידלר וסלין דיון.
תחילת הדרך

שריל קרואו נולדה במיזורי שבארצות הברית, גדלה בבית מוזיקלי והחלה לנגן ולהלחין בגיל צעיר. במשך שנות ילדותה למדה נגינה, ולאחר מכן למדה באוניברסיטה הוראה והלחנה. היא עבדה כמורה בבית ספר יסודי ולימדה מוזיקה, ובמקביל הופיעה בהרכבים מוזיקליים שונים. ב-1986 עברה קרואו ללוס אנג'לס שם עבדה כמלצרית וכזמרת בפרסומות, עד שהתקבלה כזמרת ליווי לסיבוב ההופעות של מייקל ג'קסון, "Bad", איתו הופיעה כשנתיים.
עד סוף שנות ה-80 הפכה קרואו לזמרת ליווי מבוקשת והופיעה עם כוכבים מוכרים כמו אריק קלפטון, דון הנלי, רוד סטיוארט, סטיבי וונדר ושינייד או'קונור. במקביל עבדה קרואו על חומר משלה, ובתחילת שנות ה-90 החלה קרואו לעבוד על אלבום הבכורה שלה בהפקת ביל בוטרל. השירים האלבום עסקו בנושאי הטרדה מינית, אלכוהוליזם ובעיות ביחסים. רק לאחר תקופה ארוכה תפס האלבום תאוצה במצעדי המכירות בארצות הברית כשהלהיט "All I Wanna Do" כבש את רשימות ההשמעה בכל העולם. האלבום המצליח נמכר בארצות הברית בשבעה מיליון עותקים וזיכה את קרואו בשלושה פרסי גראמי.
תחילת הדרך > קריירה מוזיקלית מצליחה (ומעֶבר)

באוגוסט 1995 הופיעה קרואו בפסטיבל הבלוז בחיפה.
בשנת 1996 יצא אלבומה השני של שריל קרואו, הנושא את שמה. באלבום זה החריפו מסריה של קרואו, ואף גרמו למאבק עם רשת חנויות כלבו בארצות הברית שהואשמה באחד משירי האלבום במכירת רובים לילדים. מלבד הקאנטרי, נוסף הבלוז להשפעות המוזיקליות באלבום. אלבום זה הניב את הלהיט "If It Makes You Happy", וזיכה את קרואו בגראמי נוסף בזכות הופעתה המרשימה, ובשבחי המגזין רולינג סטון.
בשנת 1998 יצא אלבומה השלישי של קרואו, "The Globe Session" עם הלהיט התורן מתוכו "My Favorite Mistake" שנכתב ככל הנראה על בן זוגה לשעבר, אריק קלפטון. האלבום זכה להצלחה מיידית ונחשב על ידי מעריצי הזמרת כאלבום הטוב ביותר שלה עד היום. באותה שנה זכה בפרס גראמי בקטגוריית הרוק לשנת 1998. שנה לאחר מכן הוצא האלבום בגרסה מחודשת ובו נוסף שיר בונוס- ביצוע מחודש לשיר "Sweet Child Of Mine" של Guns N' Roses, שהיה פסקול הסרט "ביג דדי" בכיכובו של אדם סנדלר. הביצוע המחודש זכה בשנת 1999 בפרס גראמי לביצוע הקולי לזמרת רוק הטוב של השנה.
בין השנים 1998–2002 יצאה קרואו לסיבוב הופעות ובין השאר נתנה הופעה גדולה במיוחד בסנטרל פארק. ההופעה הייחודית הוקלטה ויצאה כאלבום הופעה חיה.
בשנת 2002, החלה קרואו להתנסות בכיוונים מוזיקליים חדשים, ובעיקר בפופ ודאנס. אלבומה "C'mon C'mon" שיצא בשנה זו הגיע אל המקום השני במצעד הבילבורד האמריקאי וכלל שיתופי פעולה עם לני קרביץ, דון הנלי, סטיבי ניקס (מפליטווד מק), ליז פייר ונטלי מיינז (מהדיקסי צ'יקס). הסינגלים המובילים מהאלבום היו: "Soak Up The Sun" ו-"Steve MeQueen", שניהם לוו בקליפים מושקעים במיוחד.
בנובמבר 2003 יצא אלבום אוסף שמאגד את כל להיטיה של קרואו לצד שירים חדשים, וכותר DVD המכיל את כל הקליפים שהוציאה עד שנה זו. האוסף נכנס אל המקום השני במצעד האמריקאי ומכר שם מיליוני עותקים.
בסוף שנת 2005 הוציאה קרואו את אלבום האולפן החמישי שלה, "Wildflower". גם אלבום זה נכנס אל המקום השני במצעד האמריקאי בזכות מכירות של 140,000 עותקים בשבוע הראשון לצאתו. הסינגל הראשון מתוך האלבום, "Good Is Good", זיכה אותה במועמדות נוספת בפרסי ה"גראמי" של שנת 2006. הסינגל השני, "Always On Your Side", הוקלט גם כדואט עם סטינג ויצא במרץ 2006.
במהלך השנה יצאה קרואו לסיבוב הופעות (Wildflower Tour) בארצות הברית. חלק מהסיבוב היה משותף לה ולזמר הרוק/פופ ג'ון מאייר.
בינואר 2007 הייתה קרואו מועמדת לפרס גלובוס הזהב בקטגוריית "הפסקול הטוב ביותר" לסרט "The Home Of The Brave"- שלו היא כתבה את המוזיקה יחד עם סטפן אנדלמן. השיר שליווה את הסרט היה הבלדה "Try Not To Remember".
בשנת 2019 השתתפה, יחד עם הזמרת יולה באלבום הבכורה של להקת The Highwomen ואף הופיע יחד עם הלהקה בפסטיבל הפולק של ניופורט.
תחילת הדרך > אלבום שישי Detours

בנובמבר 2007 הוציאה קרואו את הסינגל הראשון: "Shine Over Babylon" מתוך אלבומה השישי. על השיר אמרה הזמרת, "הוא מאוד מודע סביבתית ונכתב במסורת של בוב דילן" והוסיפה: "אני מעודדת אמנים לכתוב על מה שקורה, כי נראה שאנחנו מאוד מוסחים על ידי הנושאים הקלילים. אני חושבת שהגיע הזמן לכתוב על המציאות של מה שסובב אותנו". הסינגל הראשון לדבריה הוא "קריאה להבנה, אולי אפילו שיר על מאבק אמיץ מול פרצופו של הפחד".
הסינגל השני מהאלבום "Love Is Free" יצא בינואר 2008 ונכתב בהשראת האנשים והמאורעות שהתרחשו בניו-אורלינס.
שירים נוספים שיצאו באופן לא רשמי מהאלבום הם: "Lullaby For Wyatt"
שנכתב על בנה וויאט, ו-"God Bless This Mess" שנכתב על המלחמה בעיראק.
האלבום המלא, שכולל 14 שירים, יצא בארצות הברית ב-5 בפברואר 2008 ונכנס אל המקום השני במצעד הבילבורד האמריקאי בזכות מכירות של 92,000 עותקים בשבוע הראשון שלו.
תחילת הדרך > אלבום חג, סדרות טלוויזיה ואלבום אולפן שביעי 100Miles From Memphis

בשנת 2008 הוציאה לאור הזמרת אלבום משירי חג המולד שנמכר אקסקלוסיבית ברשת הולמרק.
במהלך התקופה החלה שריל להביע עניין במשחק, לאחר שהשתתפה עם עוד כמה מוזיקאים בפרק סיום העונה השלישית של הסדרה הקומית "רוק 30". היא קיבלה תפקיד בסדרה של קורטני קוקס "קוגר טאון", שם היא גלמה את שרה, החברה של גרייסון. בנוסף היא השתתפה בסדרה החדשה של ג'רי סיינפלד "The Marriage Ref".
בשנת 2010 יצא אלבום האולפן השביעי 100Miles From Memphis שיצא באופן רשמי ב-20 ביולי. הסינגל הראשון היה Summer Day והאלבום שמושפע מצלילי סול ובלוז עליהם שריל גדלה, הופק על ידי דוייל ברמהול II וג'סטין סטנלי. קרואו גדלה בעיירה הדרומית קנט במדינת מיזורי ששוכנת כ-100 מייל מ-ממפיס ומשם לקוח שם האלבום שמבחינת הסאונד שונה מאוד מהחומרים הקודמים של הזמרת ונוטה כאמור, לסגנון הסול, הבלוז והרוק של שנות ה-60 וה-70. האלבום מכיל 12 שירים וכולל שיתופי פעולה עם קית' ריצ'רדס (רולינג סטונס) וג'סטין טימברלייק ושלושה חידושים, ביניהם לשיר I Want You Back של חמישיית הג'קסונים שמוקדש למייקל ג'קסון, לו שריל שימשה זמרת ליווי בסוף שנות ה-80 במהלך סיבוב ההופעות המוצלח שלו "Bad". האלבום נכנס אל המקום ה-3 במצעד המכירות האמריקאי.
חייה האישיים > זוגיות מתוקשרת וילדים

שריל קרואו החליפה כמה בני זוג מפורסמים במשך השנים, ביניהם אריק קלפטון, לו שימשה כזמרת ליווי בתחילת דרכה. הקשר שמשך את מירב תשומת הלב התקשורתית היה עם רוכב האופניים, זוכה הטור דה פראנס שבע פעמים רצופות, לאנס ארמסטרונג, אותו פגשה בשנת 2003. בשנת 2005 התארס הזוג המפורסם, אך זמן קצר לאחר מכן הודיע על פרידה. ב-12 במאי 2007 הכריזה קרואו באתר הרשמי שלה שאימצה תינוק בן שבועיים בשם וויאט סטיבן, לו הקדישה שנה מאוחר יותר את הבלדה "Lullaby For Wyatt" שמופיעה באלבום השישי שלה "Detours". בשנת 2010 היא אימצה תינוק נוסף, שזכה לשם לוי.
חייה האישיים > מחלת הסרטן

בפברואר 2006 הודיעה שריל קרואו שאובחן אצלה סרטן השד, ובכך הצטרפה לזמרות קיילי מינוג ואנסטייז'ה, שלקו במחלה והכריזו על כך בציבור כדי להגביר את המודעות. רופאיה של הזמרת הודיעו שהיא עברה את הניתוח בהצלחה.
ביוני 2012 התגלה בראשה של הזמרת גידול ממאיר נוסף. הזמרת טוענת כי הוא נמצא בשליטה, אך גורם לאיבוד הזיכרון.
דיסקוגרפיה > אלבומים

Tuesday Night Club - 1993
Sheryl Crow - 1996
The Globe Session - 1998
Sheryl Crow & Friends Live From Central Park - 1999
C'mon C'mon - 2002
The Very Best Of - 2003
Wildflower - 2005
2008 - Detours
2008 - Home for Christmas
2010 - 100 Miles From Memphis
Feels Like Home - 2013
Be Myself - 2017
Threads - 2019
2024 - Evolution
דיסקוגרפיה > DVD

Live In London - 1996
Rockin The Globe - 1999
C'mon America - 2003
The Very Best Of- The Videos - 2003
Wildflower Tour Live From New York - 2006